Kamu bisa jelasin ke aku soal Sabah F.C. (Malaysia) dalam bahasa melayu?

Kelab Bolasepak Sabah (en: Sabah Football Club; singkatan: Sabah FC) ialah sebuah kelab bola sepak professional di Sabah, Malaysia yang dimiliki oleh Sabah Football Club Sdn Bhd. Kelab bola sepak ini bersaing dalam liga bola sepak Malaysia yang mewakili negeri Sabah di kepulauan Borneo. Mereka kini bersaing dalam liga bola sepak profesional bahagian teratas Malaysia, Liga Super Malaysia. Perlawanan di tempat sendiri pasukan diadakan di Stadium Likas berkapasiti 35,000 di Kota Kinabalu. Pada 19 Februari 2022, Ketua jurulatih Ong Kim Swee menyasarkan Sabah menduduki 5 Terbaik MSL (Liga Super Malaysia).

Pasukan ini telah memenangi Piala FA Malaysia pada 1995, Liga Perdana Malaysia (peringkat teratas) pada 1996, dan Liga Perdana Malaysia (peringkat kedua) pada 2019. Pada tahun 1995, pasukan itu juga mara ke pusingan kedua Piala Pemenang Piala Asia (Asian Cup Winners' Cup) selepas menewaskan An Giang dari Liga V dengan agregat 3–1, kemudiannya tewas kepada Bellmare Hiratsuka (kini Shonan Bellmare) dari J-League dengan agregat jaringan 1–7.

Sebelum diswastakan pada 2021, pasukan itu merupakan salah satu daripada 14 pasukan negeri Malaysia dalam struktur bola sepak Malaysia sebelum liga bola sepak Malaysia menuntut semua pasukan yang bertanding dalam dua liga utama negara untuk dikendalikan sebagai atau ditukar kepada kelab profesional menjelang 2021. Sepanjang kewujudan pasukan selepas tahun 1962 dan sebelum tahun 2021, pasukan ini hanya dikenali sebagai Sabah FA atau Pasukan Bola Sepak Negeri Sabah FA dan pada tahun-tahun itu ia adalah pasukan bola sepak yang tidak dijalankan sebagai sebuah kelab bola sepak profesional, sebaliknya sebuah pasukan yang dibiayai dan dikendalikan oleh persatuan bola sepak negeri Malaysia yang kebanyakannya bergantung kepada geran kerajaan negeri.

Pasukan Bola Sepak Negeri Sabah juga dikendalikan sama seperti semua pasukan bola sepak negeri di Malaysia yang lain yang juga bersaing dalam sistem lama bola sepak Malaysia sebelum tahun 2021.

Oleh itu kepada orang luar yang tidak biasa dengan sistem atau liga bola sepak Malaysia (sebelum tahun 2020), pasukan itu hanya dikenali sebagai Sabah FA kerana ia dikendalikan oleh Persatuan Bola Sepak Sabah (SaFA). Bagi mereka yang mengikuti bola sepak Malaysia sebaliknya, pasukan itu hanya dikenali sebagai Sabah, walaupun sebelum ia diswastakan.